2010. március 30. kedd, 09:29
– Jó napot, üdvözlöm, az ablakot jöttem beállítani. Merre találom? Ja, hogy erről van szó. Igen, igen, látom, a szomszédos bérház jön csak be rajta. Na, várjon egy percet, mindjárt beprogramozom. Nem akarok én személyeskedni, de szerintem is jól döntött, hogy új csomagra vált. Hány éve nézi már ezt a szerencsétlen bérházat? Nekem ez a fél perc is sok volt. De mutatom máris, milyen opciók vannak. Most figyeljen! Egyetlen gombnyomás, és máris egy park képét látja. Nem kell többé a bérházat bámulnia mindennap, mostantól zöldellő fákat és andalgó párokat figyelhet reggelenként a konyhájában ácsorogva.
Bővebben: Programozott Panoráma
2010. március 14. vasárnap, 22:13
Egy nap a falióra, egy bizonyos falióra, aki igazán nem különbözött sokban más, falra függesztett társától, ki tudja miért, ki tudja hogyan, úgy döntött, nagy szolgálatot fog tenni az emberiségnek, és megállítja az időt.
Bővebben: Egy falióra dilemmája
2010. március 14. vasárnap, 21:49
Nemrégiben a postaládámban landolt az egyik jobboldali párt választási programfüzete. Meglepetten láttam, hogy immár hivatalos programpontnak számít a felsőoktatási reform keretén belül a Bolognai rendszerből való kilépés. Sírjak vagy nevessek? Pro és kontra, pro és kontra, de ha jobban megnézzük az elképzeléseket, világossá válik, a legtöbb pártnak gőze sincs arról, mit is kéne pontosan kezdeni a felsőoktatással.
Bővebben: Bolognai - se veled, se nélküled
2010. március 06. szombat, 19:00
A szocializmust felváltottuk a kapitalizmussal, csupán egyetlen tényező maradt örök: a magyar feudalizmus. Kiirthatatlan a fejekből. Minden kormányunk bemutatta a saját hűbériségét, még az is, amelyikről a legkevésbé gondoltuk. Ez örökségnek számos vonulata létezik, most azonban csupán egyről beszélek. A zászlóvivőről. Az egyházpolitikáról.
Bővebben: Kézcsók a kanonoknak
Makaónak még hozadéka is lesz?
2010. február 24. szerda, 21:34
Lesz hozadéka a makaói utazásnak – ígérte két napja a TV2 Mokka című műsorában Dobolyi Alexandra: http://tv2.hu/mokka/video/milliokert-jartak-kettesben-a-vilagot
Jaj, Istenem – ezt meg már szeretve tisztelt, tanult kollégám mondaná mindenféle hátsó gondolat nélkül, de azért nem kevés gyanakvással.
Bővebben: Makaónak még hozadéka is lesz?
Háromszáz kvadrát saláta
2010. február 24. szerda, 10:18
„A Fidesznek azt az állítását pedig, hogy 300 ezer új munkahelyet teremtenek a mezőgazdaságban, teljesen kizártnak tartotta.” Így vélekedett Raskó György, az ismert agrárközgazdász. (Mesterségesen korlátozott a magyarországi piac – Népszava, február 16.) Raskó maga tehet ilyen nyilatkozatot, ámbár nem feledhetjük, hogy a mai agrárhelyzet kialakulásában maga is személyesen vétkes, mint az Antall-kormány egykori államtitkára. Ettől függetlenül magam nem tekintem kizártnak a jelzett több százezres új munkahelyet a mezőgazdaságban, ellenkezőleg, megvalósíthatónak és kívánatosnak tartom azt.
Bővebben: Háromszáz kvadrát saláta
Sajnálom a politikusfeleségeket
2010. február 21. vasárnap, 22:48
Sajnálom a politikusfeleségeket. Amíg egy hétköznapi asszonynak, ha megcsalja az ura, legalább annyi megadatik, hogy legjobb esetben soha, egy fokkal rosszabb esetben pedig csak utolsóként tudja meg, hogy félrelépett a párja, és csak csendben, a háta mögött súgnak össze a jól értesült népek, addig a politikusfeleségeket nem kíméli se a sajtó, se a közszáj.
Bővebben: Sajnálom a politikusfeleségeket
Fázós utazás
2010. február 14. vasárnap, 20:30
Felháborodásom oka, egy Nyíregyházától 65 km távolságra való utazás során átélt kellemetlenség. Édesanyámhoz készültem február másodikán reggel, elsődleges úti cél Mátészalka volt, azért írom, hogy elsődleges, mert ott át kellett szállnom egy másik járatra, ez azonban nem lényeges.
Bővebben: Fázós utazás
Egy j-ért két bónusz palacsinta
2010. február 13. szombat, 13:11
Gondoltam egyet pénteken: dolgoztam egy csomót, miért ne kényeztetném magam kedvenc desszertemmel, amit bevált helyről szoktam nagy ritkán telefonon rendelni. Telefonszám keresési szándékkal rávetettem magam a netre. Jé, új, méghozzá jópofa honlapjuk van!
Bővebben: Egy j-ért két bónusz palacsinta
2010. február 05. péntek, 23:29
Nem tudom van-e még szükség dzsinnekre a mai rohanó világban. Néha úgy érzem, a legnagyobb ostobaság, hogy nekünk szellemeknek örök élet adatott, hisz manapság már senki sem hisz a létezésünkben, régi históriák és gyermekmesék képzeletbeli szereplői vagyunk már csupán, és se kalandvágyó Aladdinok, se gazdagságra törekvő félnótások nem jönnek már, hogy felkutassanak minket.
Bővebben: A lámpa szelleme
2010. január 30. szombat, 21:18
A napokban ismét hekkertámadás érte a kaptárt, ezért nem volt elérhető a BEEZ. Most épp török hódoltság alá kerültünk, számomra teljességgel érthetetlen okból. Eleve fel nem foghatom, mi élvezet van abban, ha valakinek kárt okozunk, azt meg pláne, hogy egy olyan honlapot tör fel valaki, amelyiknek a nyelvét sem érti. Beteg elme, aki ezt teszi, legszívesebben feljelenteném, de értelmét nem látom. Sose kapják el.
Bővebben: Kedves Barátaink!
Február a téltemetés hava
Mi mindenre jó az iwiw